FILMET UNDER CORONAVIRUS-PANDEMIEN
KRIMINALFORSORGEN I STATEN NEW YORK KRÆVEDE,
AT INDSATTE BAR MUNDBIND UNDER INTERVIEWS
DEN 30. JANUAR 2009
BLEV TAXACHAUFFØREN TIMOTHY GORDON MYRDET UNDER ET BEVÆBNET RØVERI
I SYRACUSE, NEW YORK
CHUCKY PHILLIPS ERKENDTE SIG SKYLDIG I SKUDDRABET
OG FIK EN MINIMUMSDOM PÅ 20 ÅR
Jeg tog ansvaret.
Intet, jeg siger eller gør, bringer ham tilbage.
Jeg dummede mig,
og man skal være en mand og tage ansvar for sine handlinger.
EDUARDO TRINIDAD BLEV OGSÅ DØMT FOR MORDET,
SELVOM HAN IKKE AFFYREDE ET SKUD
Jeg har siddet i fængsel i over ti år allerede.
Det er forkert. Det er langt ude.
TRINIDAD BLEV IDØMT EN MINIMUMSDOM PÅ 40 ÅRS FÆNGSEL
DOBBELT SÅ LÆNGE SOM SKYTTEN
Jeg var selv et offer i det her.
Det kan jeg ikke gøre noget ved.
Jeg kunne ikke forsvare mig selv.
DETTE ER HISTORIEN OM INDSATTE #10B1436 OG #10B1437
EN NETFLIX-SERIE
TERNINGERNE KASTES
TAXACHAUFFØR SKUDT I HOVEDET
POLITIET TROR, AT CHAUFFØREN VAR SÅRET FØR ULYKKEN
Efterforskningen var et stort rod.
Vi havde tre tiltalte, hvis historier konstant forandrede sig.
Alle tre hævdede, at de ikke kendte til hændelsen
eller en tur i en taxa.
Vi havde tre fyre, som var allergiske over for sandheden.
PHILLIPS, TRINIDAD OG DEJESUS VAR ALLE PASSAGERER
I TIMOTHY GORDONS TAXA, DA HAN BLEV MYRDET
SULLIVAN-FÆNGSLET I FALLSBERG, NEW YORK
Jeg hedder Chucky Phillips,
og jeg blev idømt 20 år til livstid for uagtsomt manddrab.
Jeg blev født i Syracuse, New York.
Jeg dyrkede sport.
Jeg var atlet i high school.
Jeg var altid kaptajn på holdet, uanset hvilken sport jeg spillede.
Jeg drømte om NFL eller MLB.
Jeg drømte om at blive professionel atlet en dag.
Det var først i high school, at jeg fik problemer.
Mit første år
begyndte jeg at hænge ud med de forkerte.
Efter skole gik jeg på gaden.
Jeg jagtede piger, og jeg solgte stoffer en periode.
Som teenagedrenge gør.
Jeg mødte Eduardo
i omkring 2007.
Han datede min søster. Sådan blev vi venner.
Okay.
Jeg hedder Eduardo Trinidad,
og jeg blev dømt for mord og fik 40 år til livstid.
Jeg blev født i Puerto Rico og voksede også op derovre.
Jeg boede i plejefamilie, for min mor var død.
Min far var der aldrig for mig.
Jeg var meget stille.
Altid genert.
Men
jeg var slet ikke en dårlig person.
SOM 15-ÅRIG FLYTTEDE TRINIDAD TIL UTICA I NEW YORK
Jeg kom til USA for at få et bedre liv.
PUERTO RICO, GUD ELSKER DIG
Jeg har arbejdet som byggearbejder og mekaniker.
Jeg kender vvs og elektricitet.
De kaldte mig Lille MacGyver.
Jeg lavede lidt af det hele.
DEN AFTEN, MORDET SKETE,
SKULLE TRINIDADS EKSKÆRESTE FØDE I SYRACUSE
Mit hovedformål den aften var, at min søn blev født den aften.
Jeg kom til Syracuse ved 23-tiden, næsten midnat.
Besøgstiden på hospitalet var ovre. Jeg kunne ikke tage derhen.
Så jeg tog med Chucky til festen.
Og sådan mødte jeg
den anden fyr, DeJesus.
DENNY DEJESUS VILLE IKKE DELTAGE I DENNE DOKUMENTAR
Der var omkring 10-12 mennesker til festen, ikke flere.
Jeg ville more mig, for jeg var glad.
Min søn blev snart født,
og det ville jeg fejre.
Vi drak meget og blandede sprut,
øl, forskellige slags piller,
ecstasy, Xanax. Der var marihuana.
Vi var alle sammen ret påvirkede.
En af dem havde en pistol.
Du ved.
Den blev givet rundt til festen. Fyrene ville holde den.
Alle ville se den og røre ved den.
Pistolen. Jeg ved ikke, hvem der havde den med.
Jeg rørte ved den.
Jeg gik udenfor
for at bruge den, men det gik ikke.
Derefter ved jeg ikke, hvem der fik den.
Ejeren af lejligheden blev sur og begyndte at smide alle ud.
KLOKKEN 3 RINGEDE TRINIDAD, PHILLIPS OG DEJESUS EFTER EN TAXA
FOR AT BLIVE KØRT HJEM TIL PHILLIPS
Jeg sad bag passagersædet.
DeJesus sad i midten, og Chucky Phillips sad bag chaufføren.
Ingen af os sagde noget.
Den eneste, der talte, var mig. Jeg talte i telefon
med mit barns mor på hospitalet.
Da vi kommer ind i byen, blev der sagt: "Kør til højre her."
Vi drejede af hovedvejen.
Jeg så, at det ikke var min gade.
Jeg tænkte: "Vi skal nok løbe, for det er ikke min gade."
Som at løbe for ikke at betale for turen.
Du ved, som dumme unge gør.
Jeg hørte kun, at bilen kørte langsomt.
Jeg vidste ikke, at pistolen var i taxaen.
Jeg ser Denny tage pistolen frem og sigte på chaufføren.
Jeg tænker, han vil røve ham.
Chaufføren tager pistolen fra ham, og de kæmper om den.
Så, jeg ved ikke hvorfor, men jeg tog den og rev den ud af hans hænder.
Og jeg skød ham.
TIMOTHY GORDON BLEV SKUDT I HOVEDET
Jeg åbnede døren, da jeg hørte en brag.
Jeg løb ud af bilen
og ind mellem nogle huse.
Jeg kom ned igen for at se, hvor de var,
og jeg så ikke taxachaufføren.
Bilen var der ikke længere.
Så jeg troede, alt var fint, og jeg gik tilbage til huset.
Jeg gik op ad bakken til huset, og de var der allerede.
Om morgenen kom de og anholdt os.
Vi blev alle anholdt og kørt hen til fængslet.
STATEN NEW YORK ACCEPTERER IKKE
PHILLIPS OG TRINIDADS VERSION AF HÆNDELSEN
Jeg hedder Ted Kiefer.
Jeg var en af efterforskerne i sagen om mordet på Timothy Gordon.
Jeg tror, at det gik fra at løbe fra betalingen
til et røveri
og til sidst et mord.
TRODS SINE SKADER
VAR TIMOTHY GORDON I STAND TIL AT KØRE FRA STEDET
Efter han blev skudt,
kørte hr. Gordon
omkring en halv kilometer.
Og jeg tror, han var i alvorligt chok
med hovedskaden
efter et skud på nært hold.
Der, hvor han endte, blev vi involveret.
Stedet, hvor han kørte galt.
Hr. Gordon kørte i denne retning mod os.
Da han nåede til krydset, stoppede han ikke ved stopskiltet
og drejede ikke til højre eller venstre.
Han kørte hurtigt lige over gaden,
ind i indkørslen her
og ramte en parkeret bil.
Det var et frygteligt sammenstød,
på grund af en meningsløs forbrydelse.
TIMOTHY GORDON DØDE PÅ HOSPITALET DEN EFTERFØLGENDE DAG
HAN VAR 29 ÅR
Timmy Gordon ville bare tjene penge.
Turen kan ikke have kostet mere end en tyvedollarseddel.
Det føles bare så meningsløst.
At for en køretur hjem en iskold nat
var prisen en mand, som arbejdede
og ikke sov som resten af verden.
Det kostede ham livet
for under en tyvedollarseddel.
Det bringer mange følelser frem.
EFTERFORSKERNE FIK DETALJERNE OM GORDONS SIDSTE PASSAGERER
FRA TAXASELSKABET
BIBLIOTEK
PHILLIPS, TRINIDAD OG DEJESUS BLEV IDENTIFICERET
OG HENTET TIL AFHØRING
Da jeg så de tiltalte, alle tre,
tænkte jeg, at det var små drenge.
De er i bedste fald unge mænd.
De så ufatteligt unge ud.
POLITIET FORETOG EN RANSAGNING I PHILLIPS' HUS,
SOM VAR DÆKKET MED BANDEGRAFFITI
FØDEKÆDEN - KONG CHUCKY
Hr. Trinidad var kendt af vores enhed for bandevold.
De havde en sagsmappe for ham.
De kendte hans øgenavn, Ba La.
Trinidad siger, at Chucky Phillips og han selv
er aktive medlemmer af Latin Kings-gadebanden.
UNDER RANSAGNINGEN FANDT BETJENTENE
MORDVÅBNET BLANDT PHILLIPS' TØJ
DEJESUS FORTALTE POLITIET, AT TRINIDAD HAVDE GIVET PISTOLEN TIL PHILLIPS,
SOM DEREFTER SKØD TIMOTHY GORDON
PHILLIPS OG TRINIDAD BESKYLDTE DEJESUS
Eduardo Trinidad gav Denny DeJesus hele skylden.
Chucky Phillips gjorde det samme.
Så to af dem gav Denny DeJesus skylden.
Alle på sagen var chokerede over,
at de tre såkaldte venner,
at to af dem var villige til at angive den tredje ven
for noget, han ikke gjorde.
Uanset om man er betjent, så er det beskidt.
At være villig til at tage en persons liv.
TRINIDAD NÆGTEDE AT HAVE SKUDT,
MEN INDRØMMEDE, AT HAN FORSØGTE AT RØVE TIMOTHY GORDON
Trinidad sagde, at han bare ville løbe fra betalingen,
men på et tidspunkt midt i det
sagde Chucky, at han skulle komme tilbage til stedet.
Han kunne være løbet. Han steg ud af taxaen og løb.
Han kunne være løbet.
Han vendte sig om og gik tilbage, og han sagde,
at han ville hjælpe med at tømme chaufførens lommer.
Men der var for meget blod på chaufføren og på stedet.
Så hvis hr. Trinidad påstår, at han bare så på,
så sagde han selv, at han ikke gjorde det.
I EN RETSMEDICINSK ANALYSE BLEV TIMOTHY GORDONS BLOD FUNDET
PÅ TRINIDADS TØJ
LABORATORIEANALYSE RETSMEDICINSK BIOLOGI / DNA-SEKTION
LÆDERJAKKE
TIMOTHY GORDON ER KILDEN TIL DNA-PROFILERNE
I PLETTEN PÅ JAKKEN HØJRE LOMME
EFTER POLITIEFTERFORSKNINGEN
BLEV CHUCKY PHILLIPS TILTALT FOR MORDET PÅ TIMOTHY GORDON
EDUARDO TRINIDAD BLEV TILTALT FOR FELONY-MORD
Felony-mord, et klassisk eksempel er et bankrøveri.
Lad os sige, at flere personer vælger at røve en bank.
En person bliver udenfor for at holde øje.
DISTRIKTSADVOKAT
Andre personer går ind.
Pistolen bliver affyret, og en uskyldig sikkerhedsvagt bliver dræbt.
Alle tre kunne være ansvarlige,
fordi de havde en fælles hensigt om at røve banken.
Så det er en måde at stille alle deltagerne til ansvar
for en persons død under en forbrydelse.
Jeg hedder Kerry Buske. Jeg var en af de assisterende distriktsadvokater,
som førte sagen Folket i New York
mod Chucky Phillips, Denny DeJesus og Eduardo Trinidad.
STATEN NEW YORK TILBØD BÅDE PHILLIPS OG TRINIDAD ET FORLIG,
HVIS DE ERKENDTE SIG SKYLDIGE
Forhandlinger om forlig løser sager.
Anklagemyndigheden skal ikke føre offeret, offerets familie og vidnerne
gennem alle sager,
og de kan spare ressourcer.
I bytte mod erkendelsen af skyld
vil Folket ofte tilbyde en nedsat straf eller en reduceret sigtelse.
PHILLIPS GIK MED TIL FORLIGET FÅ DAGE FØR DATOEN FOR SIN RETSSAG
Chucky Phillips undskyldte.
Han viste en vis anger, og at han fortrød den forfærdelige handling.
Og det afspejles i hans dom på 20 år til livstid.
GENSTAND #7, LÆDERJAKKE
TRODS BEVISERNE MOD HAM
GIK TRINIDAD IKKE MED TIL ET FORLIG
Jeg var overrasket over, at Eduardo ikke ville forhandle om noget.
Han gik ikke med til vores forlig,
men han tilbød heller ikke andet.
Indtil den morgen, retssagen startede, og juryudvælgelsen, tænkte jeg stadig,
at han ville gå med til forliget, fordi offerets blod var på hans jakke,
og han sagde, at han tømte offerets lommer.
Han fik tydeligt forklaret de potentielle konsekvenser,
og hvad der kunne ske, hvis en jury dømte ham.
Han valgte at afvise forliget
og gå i retten, og det har han lov til.
Folket skal bevise deres sag ud over rimelig tvivl.
Vi blev bedt om det, og vi gjorde det.
Han blev fundet skyldig i alle tre anklagepunkter og fik sin dom.
Hvorfor erkende mig uskyldig i stedet for et forlig?
Fordi jeg ikke ville lade dem
tvinge mig til at sige, at jeg var skyldig i noget, jeg ikke gjorde.
Vi gjorde det ikke sammen.
Ingen peger på mig som ham, der trykkede på aftrækkeren.
Ingen.
Jeg blev ikke chokeret, da jeg hørte dem sige, at jeg var skyldig.
Først troede jeg ikke på det.
Jeg troede ikke på det.
Jeg har allerede mistet ti år med mine børn.
De er allerede voksne.
Jeg mistede alt det.
Det er ret langt ude.
Jeg har ondt af Timothy Gordons familie og venner.
På intet tidspunkt i optagelsen
hørte jeg ham nævne, at en uskyldig mands liv
blev brutalt taget fra ham.
Han kan ikke lide begrebet felony-mord.
Han kan ikke lide, at han blev holdt ansvarlig,
selvom han ikke skød.
Og han er vred på loven, han blev retsforfulgt under.
Han nævner sine egne børn.
Timothy Gordon får aldrig børn
og kan aldrig ringe hjem til dem.
Så det her er efter min mening
den samme Ba La, som rejste sig op til domsafsigelsen,
efter en jury fandt ham skyldig,
og sagde: "Det er uretfærdigt, og jeg vil kæmpe til den bitre ende."
Det gør han.
Han er fuldstændig ligeglad med beviserne, som blev fremlagt,
og fuldstændig ligeglad med, at en mand mistede livet.
Jeg prøver stadig at finde ud af det.
Hvorfor?
Jeg kan ikke give dig et svar.
Jeg var ikke mig selv.
Det er svært at forklare,
for jeg tror, at det var en kombination af alkohol og piller.
Mit livs største fejltagelse. Jeg tænker på det hver dag.
Ikke kun, at jeg tog et liv, men at jeg ødelagde mit eget liv.
Pistolen var Trinidads. Han tog den med fra Utica.
Det var hans livsstil.
Jeg ved ikke, om den var til beskyttelse, eller om han ville have den,
men det var hans livsstil.
Jeg tog mit ansvar.
Jeg erkendte mig skyldig. Folk plejer ikke at erkende sig skyldige.
Jeg følte, at det var det rigtige at gøre.
Jeg har ondt af de involverede parter, du ved, den døde
og mine medtiltalte.
Trinidads dom chokerede mig. Han fik 40 år til livstid i en retssag.
Det giver ikke mening,
at han erkendte sig skyldig og gik i retten
og fik mere tid end mig for den samme forbrydelse.
Det får mig til at tro, at jeg gjorde det rette ved at indgå forlig,
for jeg havde fået 40 år til livstid. Det er der ingen tvivl om.
SORTE LIV BETYDER NOGET
ADVOKATEN CHRISTINE COOK REPRÆSENTEREDE DENNY DEJESUS,
DEN TREDJE TILTALTE I SAGEN
DEJESUS INDRØMMEDE, AT HAN HOLDT PISTOLEN TIL FESTEN
SOM EN DEL AF FORLIGET BLEV HAN IDØMT 13 ÅR
Denny har altid holdt fast i,
at han ikke vidste, at der ville blive skudt.
Han vidste ikke, at de ville bruge pistolen,
som de havde leget med til festen.
DEJESUS BLEV PRØVELØSLADT I 2021 EFTER AT HAVE AFSONET OVER TI ÅR I FÆNGSEL
Jeg tror, Denny DeJesus betalte for det,
Chucky Phillips og Eduardo Trinidad gjorde.
Men det faktum, at Eduardo Trinidad afsoner 40 år til livstid,
og manden, som skød, afsoner 20 år til livstid,
er en af de store uretfærdigheder i strafferetssystemet.
Jeg siger ikke, at Trinidad er uskyldig.
Jeg siger, at hans dom er uforholdsmæssigt hård.
At han var skyldig, berettigede ikke
en dobbelt så lang dom som skytten.
Folk straffes for at udøve deres ret til en jury-retssag.
Jeg har en dybt forankret følelse af retfærdighed og rimelighed,
og forhandlinger går imod den følelse.
Alle, som anklages for en forbrydelse i USA,
har ret til en retfærdig jury-retssag,
og hvis de bliver overtalt til at erkende sig skyldige
ved at gå i retten og blive fundet skyldige,
så får de en meget hårdere dom,
end hvis de havde erkendt sig skyldige.
Det går imod Forfatningen.
Jeg mener, at ens domme for Trinidad og Chucky Phillips
havde været passende.
Selvfølgelig kan forhandlinger føre til forskellige resultater,
men dobbelt så lang tid?
Sagen råber…
…"Uretfærdigt resultat."
Navnet er Bill Walsh.
Jeg var dommer i Onondaga County i 11 år.
DOMMER WALSH GODKENDTE PHILLIPS' FORLIG
HAN DØMTE OGSÅ TRINIDAD
Min erindring om Eduardo Trinidad var, at han virkede ligeglad under retssagen.
Jeg kan ikke huske, hvor meget han deltog med sin advokat,
men jeg fik en fornemmelse af, at han er, hvad irere kalder "En hård mand."
Under retssagen hørte jeg,
hvor kold og meningsløs forbrydelsen var.
Det behøvede ikke at ske.
De kunne have taget pengene og gået. Men det gjorde de ikke.
Mr. Gordon samlede dem op,
kørte dem hen, hvor de ville, og gjorde alt, hvad han skulle,
og blev belønnet med en kugle i baghovedet.
Helt meningsløst.
Havde hr. Trinidad erkendt sig skyldig,
så havde hans dom nok været mildere,
for hvis han afviser retten til at anke, så slutter det der.
To medtiltalte har erkendt sig skyldige.
Han havde været den tredje, og så var det slut for familien.
Så skulle de ikke genleve det for anden gang.
Og jeg tror, det var meget skadeligt for familien.
De kvaler, man så i deres ansigter, var hjerteskærende.
Og jeg følte, at han kunne have skånet dem, og det gjorde han ikke.
Han fik en passende straf med den højest tilladte dom.
Han fik den maksimale dom for mord,
mindst 25 år og maksimalt livstid i fængsel.
Han fik 15 år for kriminel besiddelse af et våben.
Han kunne få sammenlagte domme, og det gav jeg ham.
Så det var en ret hård dom.
Jeg baserer min beslutning om en passende dom på,
hvad jeg hører under retssagen.
Hvis man kaster terningerne, og det ikke betaler sig,
så må man betale prisen for det.
Chucky fik 20, og jeg fik 40 til livstid.
Det er ikke retfærdigt.
Mit liv blev ødelagt.
Jeg ville nyde livet med mine børn
og give dem ting, jeg aldrig havde.
Forældre.
Jeg havde forsøgt at give dem det og bryde cirklen og forbedre mit liv
for vores familie.
Jeg kan tidligst blive løsladt i 2047.
Jeg er vist 70 år på tidspunkt.
Det bliver en spildt livstid.
På det tidspunkt kan man intet gøre. Hvad kan man gøre?
Det var interessant at høre fra ham.
Jeg tror, det var første gang, jeg hørte fra ham,
men…
Jeg ville nok forvente
den samme slags tale fra alle tiltalte, jeg har dømt,
som afsoner efter at være blevet dømt af en jury,
Han holder fast i sin uskyld,
og det er ikke så overraskende,
men hr. Trinidad valgte retssagen
og blev fundet skyldig af juryen
og blev dømt ud fra det.
Og han fortjener at være, hvor han er i dag.
Skyderiet var ikke sket,
hvis Trinidad ikke havde givet Phillips pistolen.
Uden den hjælp var mordet ikke sket.
Ingen af dem var blevet sigtet for mord.
Det havde kun været et røveri.
Men han valgte
at hjælpe Phillips med at tage et menneskes liv,
og han er lige så skyldig som personen, der skød.
Jeg har det godt med det, jeg dømte ham til.
FIRE MÅNEDER EFTER HANS INTERVIEW
GIK EDUARDO TRINIDAD MED TIL AT SVARE PÅ FLERE SPØRGSMÅL OM SAGEN
Jeg valgte at kæmpe for mine rettigheder.
Det mener jeg, at alle har ret til.
Systemet er ødelagt,
og de gør det mod folk som mig konstant.
Konstant. Altid.
Vi skal være ærlige.
Han går tilbage til taxaen, og han sagde,
at han ville hjælpe med at tømme chaufførens lommer.
Men der var for meget blod på chaufføren og på stedet.
Det handlede ikke om at tømme lommer eller noget.
Jeg var bekymret over det, der var sket.
Jeg løb tilbage.
Min hensigt var, hvis der ikke er nogen, der kan hjælpe ham, så hjælper jeg ham.
Men han var væk.
Jeg troede, alt var okay. At der ikke var sket noget alvorligt.
Indtil jeg så det i nyhederne.
Det knuste mit hjerte.
Pistolen var Trinidads. Han tog den med fra Utica.
Det var hans livsstil.
Jeg ved ikke, om den var til beskyttelse, eller om han ville have den,
men det var hans livsstil.
Nej. Jeg kom fra Utica.
Men ikke med et våben. Våbnet var der allerede.
Det har intet med mig at gøre.
Trinidads dom chokerede mig. Han fik 40 år til livstid i en retssag.
Det viser, at retssystemet er uretfærdigt.
Nej, det var slet ikke retfærdigt.
Jeg kom bare for at se min nyfødte søn.
Jeg kom for at se min nyfødte søn.
Og jeg nåede ikke derhen.
Jeg mener…
Jeg ved, at mange vil sige, at jeg løj,
eller hvad de nu siger, men…
Jeg kom for at byde min søn velkommen og se ham og holde ham i hænderne.
Og opnå noget, min far ikke opnåede.
Og jeg fik en…
Jeg fik ikke muligheden. Jeg var ikke heldig nok.
Jeg har ødelagt ti år af mit liv.
Er det virkelig retfærdigt?
TIMOTHY GORDONS FAMILIE VILLE IKKE DELTAGE I DOKUMENTAREN
Tekster af: Mila Tempels